ได้ยินชื่อเสียงมานานกับ เครปป้าเฉื่อย ซึ่ง original จะอยู่ซอยโชคชัย4 แต่ผมไม่เคยไปยืนรอต่อคิวนะ เพราะไม่รู้จะเสียเวลามากมายขนาดนั้นไปเพื่ออะไร วันนี้มาเดิน Major รัชโยธิน เห็นมีร้านมาเปิด เลยขอลองชิมให้เป็นบุญปากซะหน่อย ว่าด้วยบรรยากาศร้านออกดูไฮโซนิดนึง(ก็เขาขายของแพงเนาะ) มีที่นั่งทานที่ร้านอยู่ไม่กี่ที่ ว่าแล้วก็สั่งเครปเย็นมาลองเลย เป็นไส้กล้วยหอม+นูเทลล่า เห็นคนกินกันบ่อย 149 บาท แม่เจ้า! มันต้องสุดยอดแน่ๆ รอสัก 10 นาที(พอดีไม่มีคิว) เห็นหน้าตาก็ออกธรรมดาๆนะ 60-70 บาท ก็น่าจะสมเหตุสมผลมากกว่า หลังจากชิม รู้สึกได้ว่าเค้าใช้ของคุณภาพดี แป้งมีนุ่มปนกรอบ ก็ไม่ได้โดดเด่นอะไรนะ นูเทลล่า กล้วยหอมใส่มาพอประมาณ วิปครีมหอม แต่ไม่แน่น ไอศกรีมวนิลาได้มาตรฐานเหนียวนุ่ม แต่ผมไม่สามารถทานหมดได้ เหลือแป้งๆไว้ เนื่องจากรู้สึกเลี่ยนมาก ปกติกินแบบ 30-40 บาท นี่กินหมดเกลี้ยงเลยนะ 555 สรุปรสชาติธรรมดา วัตถุดิบดี แต่ราคาแพงเว่อร์มากๆ พยายามสร้างสตอรี่ แต่ผมยังอยากจ่ายแพงให้สตาร์บัคส์มากกว่านะ ^_^